Дзяржаўны ўніверсітэт інфраструктуры і тэхналогій

Дзяржаўны ўніверсітэт інфраструктуры і тэхналогій — украінская дзяржаўная вышэйшая навучальная ўстанова транспартнага профілю са статусам універсітэта, якая знаходзіцца ў Кіеве.

 Гісторыя 
Дзяржаўны універсітэт інфраструктуры і тэхналогій створаны ў лютым 2016 года шляхам зліцця двух вышэйшых навучальных устаноў — Дзяржаўнага эканоміка-тэхналагічнага ўніверсітэта транспарту і Кіеўскай дзяржаўнай акадэміі воднага транспарту імя гетмана Пятра Канашэвіча-Сагайдачнага.

Карані навучальнай установы сягаюць 1898 года, калі была пачата падрыхтоўка інжынераў-чыгуначнікаў у КПІ. Гэта была першая кузня кадраў для чыгуначнага транспарту ў Кіеве на мяжы ХІХ—ХХ ст. Першы выпуск інжынераў-чыгуначнікаў адбыўся ў 1903 годзе. Акрамя таго, у верасні 1909 быў адкрыты Чыгуначны аддзел Кіеўскіх вышэйшых камерцыйных курсаў з тэхнічнымі навукамі і «эканоміяй шляхоў зносін», а з чэрвеня 1912 ён атрымаў статус вышэйшай навучальнай установы і быў перайменаваны ў Кіеўскі камерцыйны універсітэт. З 1922 года ў складзе КПІ існаваў факультэт інжынераў шляхоў зносін, які рыхтаваў спецыялістаў для сухапутнага і воднага транспарту, а ў створаным пазней Інстытуце шляхоў зносін функцыянавалі факультэты па падрыхтоўцы спецыялістаў як для дарог, так і для водных шляхоў.

У 1929 годзе Народны Камісарыят асветы УССР арганізаваў у Кіеве Інстытут інжынераў шляхоў зносін у складзе пяці факультэтаў. Праз год ён быў рэарганізаваны і ў выніку з 1930 года пачалі працаваць 5 асобных вышэйшых навучальных устаноў:
 Кіеўскі чыгуначны інстытут у складзе 2 факультэтаў;
 Кіеўскі інстытут рачнога транспарту ў складзе 3 факультэтаў;
 Адэскі інстытут марскога транспарту ў складзе 2 факультэтаў;
 Днепрапятроўскі чыгуначны інстытут у складзе 3 факультэтаў;
 Харкаўскі дарожны інстытут у складзе 4 факультэтаў.

Кіеўскі інстытут інжынераў транспарту ў 1934 годзе быў аб’яднаны з Харкаўскім інстытутам інжынераў чыгуначнага транспарту. З 1951 года быў створаны вучэбна-кансультацыйны пункт Усесаюзнага завочнага інстытута інжынераў чыгуначнага транспарту. І толькі 14 ліпеня 1966 года быў арганізаваны філіял Харкаўскай дзяржаўнай акадэміі чыгуначнага транспарту ў Кіеве. А ў 1968 годзе ў Кіеўскім філіяле была адноўлена спецыяльнасць «Эканоміка і арганізацыя чыгуначнага транспарту».

Кіеўскі філіял Харкаўскай дзяржаўнай акадэміі чыгуначнага транспарту ў 1995 годзе спачатку стаў Кіеўскім інстытутам чыгуначнага транспарту, а ў 2001 годзе атрымаў статус самастойнага ўніверсітэта. З 2007 па 2016 гады ён называўся Дзяржаўным эканоміка-тэхналагічным універсітэтам транспарту.

ВНУ водна-транспартнага профілю ў Кіеве сваё паходжанне выводзіць з 1912 года — з часу заснавання на сродкі Саюза суднаходства Кіеўскага рачнога вучылішча першага разраду Міністэрства шляхоў зносін Расійскай імперыі. Вучылішча пачалося з невялікай бібліятэкі, макетаў рачных судоў, макета паравой машыны і чатырох дзясяткаў парт. У пасляваенны час у Кіеве адкрыўся факультэт Ленінградскага інстытута воднага транспарту для падрыхтоўкі спецыялістаў-воднікаў вышэйшай кваліфікацыі, які пазней стаў Інстытутам воднага транспарту Адэскай марской акадэміі. Завяршыўся ж працэс фарміравання ВНУ воднага транспарту таксама пасля здабыцця незалежнасці Украіны, калі на базе Кіеўскага рачнога вучылішча, Інстытута воднага транспарту і суднабудаўнічага тэхнікума ў 1998 годзе была арганізавана самастойная вышэйшая навучальная ўстанова — Кіеўская дзяржаўная акадэмія воднага транспарту, якой у 2003 годзе было прысвоена імя выбітнага ўкраінскага гетмана-флатаводца Пятра Канашэвіча-Сагайдачнага.

 Структура 

 Кіеўскі інстытут воднага транспарту імя гетмана Пятра Канашэвіча-Сагайдачнага 
 Факультэт суднаваджэння
 Факультэт эксплуатацыі тэхнічных сістэм на водным транспарце

 Кіеўскі інстытут чыгуначнага транспарту 
 Факультэт упраўлення чыгуначным транспартам
 Факультэт інфраструктуры і рухомага складу чыгункі

 Інстытут упраўлення, тэхналогій і права 
 Факультэт упраўлення і тэхналогій
 Юрыдычны факультэт

 Адасобленыя структурныя падраздзяленні 
 Дунайскі факультэт марскога і рачнога транспарту ў г. Ізмаіл
 Каледж марскога і рачнога флоту ў г. Кіеве
 Кілійскі транспартны каледж

 Вучэбна-навуковыя цэнтры 
 Кіеўскі трэнажорны цэнтр падрыхтоўкі, перападрыхтоўкі і павышэння кваліфікацыі спецыялістаў воднага транспарту
 Цэнтр паслядыпломнай адукацыі
 Цэнтр давузаўскай падрыхтоўкі

 Спасылкі 
 Афіцыйная старонка ўніверсітэта 

Катэгорыя:Універсітэты Кіева
Катэгорыя:1898 год ва Украіне